૧૧ એ યુદ્ધ વિષે યહોવાએ હઝકીએલ દ્વારા જાહેર કર્યું: “હું તરવારને હુકમ કરીને મારા સર્વ પર્વતો પર તેની [ગોગ] વિરુદ્ધ બોલાવીશ, એવું પ્રભુ યહોવા કહે છે; દરેક માણસની તરવાર તેના ભાઈની વિરુદ્ધ થશે.” જેઓ શેતાનની બાજુ છે, તેઓ ડરીને મૂંઝવણમાં મૂકાઈ જશે. તેઓ એકબીજાની વિરુદ્ધ લડશે, એટલે કે સૈનિક સૈનિકની વિરુદ્ધ ઊઠશે. જોકે, શેતાનનો પણ વિનાશ આવી રહ્યો છે! યહોવા કહે છે: ‘હું ગોગ ઉપર, તેનાં સૈન્ય ઉપર તથા તેની સાથેના ઘણી જાતના લોક ઉપર અગ્નિ તથા ગંધક વરસાવીશ.’ (હઝકી. ૩૮:૨૧, ૨૨) ઈશ્વરના આ કાર્યનું પરિણામ શું આવશે?